ભારતીય ટીમના યુવા ખેલાડીઓને ઝિમ્બાબ્વે વિરુદ્ધ ત્રણ મેચની શ્રેણીમાં બની રહેવા માટે આજની મેચમાં પોતાની રમતમાં સુધારો કરવો પડશે. એવું પહેલી વાર બન્યું છે, જ્યારે ઝિમ્બાબ્વે પ્રવાસ દરમિયાન યુવા ભારતીય ટીમની રમતની પરીક્ષા થઈ છે, પરંતુ આશાઓની વિરુદ્ધ ટીમ ઇન્ડિયાએ હારનો પણ સામનો કરવો પડ્યો. કેપ્ટન મહેન્દ્રસિંહ ધોની પહેલી ટી-૨૦ મેચમાં અંતિમ ઓવરમાં ટીમને જીત અપાવી શક્યો નહોતો. આમ છતાં એ બેટ્સમેનો પણ દોષી હતા, જેઓ સારી શરૂઆત કર્યા બાદ અણીના સમયે આઉટ થઈ ગયા. હવે આજે બપોરે ૪.૩૦ વાગ્યે શરૂ થનારી બીજી ટી-૨૦ મેચમાં ભારતની નજર વાપસી પર રહેશે.